CELEX: 62021CN0334
Language: et
Date: 2021-05-26 00:00:00
Title: Kohtuasi C-334/21: Eelotsusetaotlus, mille on esitanud Tribunale di Rieti (Itaalia) 26. mail 2021 – Kriminaalmenetlus G.B. ja R.H. suhtes

2.8.2021   
            
            
               ET
            
            
               Euroopa Liidu Teataja
            
            
               C 310/12
            
         
      Eelotsusetaotlus, mille on esitanud Tribunale di Rieti (Itaalia) 26. mail 2021 – Kriminaalmenetlus G.B. ja R.H. suhtes
      (Kohtuasi C-334/21)
      (2021/C 310/16)
      Kohtumenetluse keel: itaalia
      
         Eelotsusetaotluse esitanud kohus
      
      Tribunale di Rieti
      
         Süüdistatavad põhikohtuasjas
      
      G.B., R.H.
      
         Eelotsuse küsimused
      
      
                  1.
               
               
                  Kas direktiivi 2002/58 (1) artikli 15 lõiget 1 koostoimes Nice’is [allkirjastatud] harta artiklitega 7, 8 ja 11 ning artikli 52 lõikega 1, samuti [Euroopa Liidu Kohtu] enda 2. märtsi 2021. aasta otsuses kohtuasjas C-746/18 kinnitatud põhimõtetega, peab tõlgendama nii, et sellega on vastuolus riigisisene õigusnorm, mis on sätestatud seadusandliku dekreedi nr196/2003 artikli 132 lõikes 3, mis annab prokuratuurile, asutusele, kelle täielik sõltumatus ja autonoomia on tagatud Itaalia põhiseaduse IV jaotise kohaselt, volituse anda põhjendatud määrusega korraldus liiklus- ja asukohaandmete kogumiseks kriminaalmenetluses tõendite kogumise eesmärgil?
               
            
                  2.
               
               
                  Juhul kui esimesele küsimusele vastatakse eitavalt, kas siis oleks võimalik anda täiendavaid tõlgendusalaseid selgitusi, mis puudutavad Euroopa Kohtu 2. märtsil 2021. aastal kohtuasjas C-746/18 tehtud otsuses kinnitatud põhimõtete võimalikku tagasiulatuva jõu puudumist, võttes raskete kuritegude või julgeolekut ähvardavate tegude ennetamisel, avastamisel ja nende vastu võitlemisel arvesse õiguskindluse ülekaalukaid nõudeid?
               
            
                  3.
               
               
                  Kas direktiivi 2002/58 artikli 15 lõiget 1 koostoimes Nice’is [allkirjastatud] harta artiklitega 7, 8 ja 11 ning artikli 52 lõikega 1, samuti [Euroopa Liidu Kohtu] enda 2. märtsi 2021. aasta otsuses kohtuasjas C-746/18 kinnitatud põhimõtetega, peab tõlgendama nii, et sellega on vastuolus riigisisene õigusnorm, mis on sätestatud seadusandliku dekreedi nr196/2003 artikli 132 lõikes 3, tõlgendades seda koostoimes kriminaalmenetlusseadustiku artikli 267 lõikega 2, mis lubab prokuratuuril kiireloomulistel juhtudel viivitamatult telefoni liiklusandmeid koguda, millele järgneb menetleva kohtu põhjalik läbivaatamine ja kontroll?
               
            
         (1)  Euroopa Parlamendi ja nõukogu 12. juuli 2002. aasta direktiiv 2002/58/EÜ, milles käsitletakse isikuandmete töötlemist ja eraelu puutumatuse kaitset elektroonilise side sektoris (eraelu puutumatust ja elektroonilist sidet käsitlev direktiiv) (EÜT 2002, L 201, lk 37; ELT eriväljaanne 13/29, lk 514).